ꠃꠟꠘ꠆ꠖꠣꠎ ꠝꠣꠔ

ꠃꠟꠘ꠆ꠖꠣꠎ ꠝꠣꠔ (, , ) ꠅꠁꠟ ꠄꠉꠥ ꠙꠍꠤꠝ ꠎꠞ꠆ꠝꠘꠤꠇ ꠝꠣꠔ, ꠎꠦꠇꠐꠣ ꠢꠤꠘ꠆ꠖ–ꠁꠃꠞꠧꠙꠤ ꠜꠣꠡꠣ-ꠙꠞꠤꠛꠣꠞꠞ ꠅꠘ꠆ꠔꠞꠉꠔ। ꠙ꠆ꠞꠣꠄ ২৫ ꠝꠤꠟꠤꠅꠘ ꠝꠣꠁꠘꠡꠦ ꠁꠉꠥꠞꠦ ꠙꠄꠟꠣ ꠜꠣꠡꠣ ꠢꠤꠡꠣꠛꠦ ꠀꠞ ꠙ꠆ꠞꠣꠄ ৫ ꠝꠤꠟꠤꠅꠘ ꠝꠣꠁꠘꠡꠦ ꠖꠥꠍꠞꠣ ꠜꠣꠡꠣ ꠢꠤꠡꠣꠛꠦ ꠛꠦꠛꠢꠣꠞ ꠇꠞꠂꠘ। ꠚꠟꠦ ꠝꠣꠔꠞꠣ-ꠡꠋꠈꠤꠀꠞ ꠛꠤꠌꠣꠞꠦ ꠁꠉꠥ ꠎꠞ꠆ꠝꠘꠤꠇ ꠜꠣꠡꠣꠁꠘ꠆ꠔꠞ ꠝꠣꠏꠦ ꠔꠤꠍꠞꠣ ꠡꠞ꠆ꠛꠣꠗꠤꠇ ꠛꠦꠛꠞꠤꠔ ꠜꠣꠡꠣ।

ꠁꠃꠞꠧꠙꠧ ꠃꠟꠘ꠆ꠖꠣꠎ ꠃꠁꠟ ꠉꠤ ꠘꠦꠖꠣꠞꠟꠦꠘ꠆ꠒ꠆ꠍꠞ ꠛꠦꠡꠤꠞꠜꠣꠉ ꠎꠘꠉꠘꠞ ꠀꠞ ꠛꠦꠟꠎꠤꠀꠝꠞ ৬০% ꠎꠘꠡꠋꠈꠤꠀꠞ ꠛꠡꠔꠤ ꠚ꠆ꠟꠦꠘ꠆ꠒꠣꠞ꠆ꠍꠞ ꠝꠣꠔ꠆ꠞꠤꠜꠣꠡꠣ। ১৯২৫ ꠡꠣꠟ ꠙꠞ꠆ꠎꠘ꠆ꠔ ꠖꠇ꠆ꠈꠤꠘ ꠀꠚ꠆ꠞꠤꠇꠣꠔ ꠃꠟꠘ꠆ꠖꠣꠎ ꠄꠇꠐꠣ ꠡꠞꠇꠣꠞꠤ ꠜꠣꠡꠣ ꠀꠍꠤꠟ; ꠙꠞꠦ ꠁꠉꠥꠞ ꠛꠖꠟꠣ ꠀꠚ꠆ꠞꠤꠇꠣꠘ꠆ꠍ ꠜꠣꠡꠣꠞ ꠛꠦꠛꠢꠣꠞ ꠡꠥꠞꠥ ꠅꠁꠍꠦ, ꠎꠦꠇꠐꠣ ꠃꠟꠘ꠆ꠖꠣꠎꠞ ꠄꠇꠐꠣ ꠡꠔꠘ꠆ꠔ꠆ꠞ ꠄꠛꠋ ꠀꠋꠡꠤꠇꠜꠣꠛꠦ ꠙꠣꠞꠡ꠆ꠙꠞꠤꠇ ꠛꠥꠗꠉꠂꠝ꠆ꠝ ꠄꠇꠐꠣ ꠙꠥꠠꠤ-ꠜꠣꠡꠣ। ꠀꠚ꠆ꠞꠤꠇꠣꠘ꠆ꠍꠞꠦ ꠡꠂꠋꠉꠣꠜꠦꠖꠦ ꠃꠟꠘ꠆ꠖꠣꠎꠞ ꠄꠇꠐꠣ ꠡꠢꠧꠖꠞ ꠜꠣꠡꠣ ꠢꠤꠡꠣꠛꠦꠅ ꠛꠤꠛꠦꠌꠘꠣ ꠇꠞꠣ ꠅꠄ। ꠁꠉꠥ ꠝꠥꠟꠔ ꠖꠇ꠆ꠈꠤꠘ ꠀꠚ꠆ꠞꠤꠇꠣ ꠀꠞ ꠘꠣꠝꠤꠛꠤꠀꠔ ꠅꠘ꠆ꠔꠔ ১ ꠇꠥꠐꠤ ৬০ ꠟꠣꠈ ꠝꠣꠁꠘꠡꠞ ꠖꠣꠞꠣ ꠛꠤꠜꠤꠘ꠆ꠘ ꠝꠣꠔ꠆ꠞꠣꠄ ꠛꠦꠛꠞꠤꠔ ꠅꠄ। ꠀꠚ꠆ꠞꠤꠇꠣꠘ꠆ꠍ ꠝꠣꠔꠐꠣ ꠇꠦꠁꠙ ꠃꠟꠘ꠆ꠖꠣꠎ ꠃꠙꠜꠣꠡꠣ ꠕꠣꠇꠤ ꠛꠤꠇꠡꠤꠔ ꠅꠁꠍꠤꠟ। 

 ꠙꠣꠅꠐꠤꠇꠣ 

 ꠔꠂꠔ꠆ꠕꠡꠥꠔ꠆ꠞ